Break In Jamat Rows Because Of Construction Beams In Mosques
Hadees main yai aaya hai kai saffain ehtemam sai banani chaiyain aur un main khala nhi chorna chaiyai (takay zayada sai zayada loog aik choti si masjid main pooray aa sakain). Yai baat yaad rahay kai Masjid-e-Nabwi us waqt bhot choti thii aur Musalmanon ki tadad main din badin izafa hoo raha thaa. Toh jagah ki kami ko maddenazar rakh kar agar thori sakhti bh ki gae toh uski yahi wajah samajh aati hai. Baqi kisi zaroorat kai tehat khala aajaye, jaisay kai construction beam waghaira, toh aisay maamlat ko is hadees kai hukam par qiyas nhi karna chaiyai. Aisay mamlaat amoomi ehkam sai mustasna hi hotay hain.